1. klase

Tēma: Draudzība

2. nodarbība - Kā rīkojas labi draugi?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kā rīkojas labi draugi;
* ka draugus nevar pamest nelaimē un tiem jācenšas palīdzēt;
* cik liela nozīme ir draudzībai, lai spētu justies laimīgs un drošībā;
* kā saprast, vai draudzība liek justies nelaimīgam un nav patīkama.

***Skolēnam sāk veidoties morālais ieradums***

* palīdzēt draugiem un citiem līdzcilvēkiem;
* atpazīt un izkopt sevī labās īpašības.

**Atslēgvārdi:** draudzība, labās īpašības, tikumi.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, ģimene, brīvība | Cilvēks, mīlestība, rūpes, atbildība, saskaņa |
| Tikumi | Laipnība, godīgums, līdzcietība, savaldība | Draudzīgums, empātija, pateicīgums, atklātība, izpalīdzība |

**Mācību *materiāli:***

* *PowerPoint* prezentācija.

**Atslēgas jautājumi:**

1. Kā tu vari zināt, ka cilvēks tev ir labs draugs?
2. Kādus tikumus stāstā pauž lapsa un bruņurupucis? Ko no šī stāsta mēs varam mācīties par draudzību?
3. Kā tu rīkotos, nonākot šādā situācijā? Kāpēc?
4. Vai šajā nedēļā esi bijis labs draugs? Kādus tikumus tu saskatīji sevī?

Mācību aktivitātes

Ierosme. Slaveni draugi (ieteicamais laiks 7 min.)

**[2. slaids]** Aiciniet skolēnus izdomāt populāras personas, kas varētu būt labi draugi (daži piemēri jau sniegti prezentācijā)! Kā tu zini, ka šie cilvēki/multfilmu varoņi ir labi draugi? Jūs varat spēlēt “Uzmini personību!” (bērns nezina, kādu “slavena drauga” attēlu viņš tur, cits bērns sniedz viņam dažādas norādes, lai palīdzētu uzminēt, kas ir šis slavenais draugs.

1. aktivitāte. Lapsa un bruņurupucis (ieteicamais laiks 10 min.)

**[3.-4. slaids]** Izlasiet stāstu par lapsu, bruņurupuci un leopardu!

**[5. slaids] Pārrunājiet šos jautājumus:**

* Kā mēs zinām, ka lapsa un bruņurupucis ir labi draugi?
* Kādi tikumi piemīt lapsai?
* Kādi tikumi piemīt bruņurupucim?
* Ko no šī stāsta mēs varam mācīties par draudzību?

Papildus jūs varat aicināt skolēnus uzrakstīt vai pastāstīt atšķirīgu stāstu par lapsu un bruņurupuci, kurā bruņurupucis kļūst par varoni un izglābj draugu.

2. aktivitāte. Morālā dilemma (ieteicamais laiks 15 min.)

**[6. slaids]** Kopā aplūkojiet prezentācijā piedāvāto situāciju un pārrunājiet šos jautājumus:

* Kāda problēma radusies?
* Kā tu justos?
* Kādi tikumi šeit pausti?
* Kāda būtu saprātīga rīcība? Vai šai situācijai ir vairāk nekā viens risinājums?

Kopīgā noslēguma apspriede. Refleksija (ieteicamais laiks 10 min.)

Ko šajā nedēļā esi darījis, lai būtu labs draugs? Kādus tikumus tu saskatīji sevī?

Kuri tikumi tevi veido par labu draugu? Izvēlies vienu tikumu, ko tu vēlētos attīstīt un kas palīdzētu stiprināt draudzību. Ko tu šodien vari izdarīt, lai paustu šo tikumu?

Kolēģu komentāri:

“Nodarbības nobeigumā aicināju katram bērnam pateikt savas labās īpašības. Ne visiem bērniem tas izdevās, tad pārējie bērni palīdzēja un teica šī bērna labās īpašības, kādas ir novērojuši.”

“Zinot, ka šobrīd strādājam attālināti un skolēniem trūkst komunikācijas, es viņiem lūdzu piezvanīt savam draugam un parunāt ar viņu (uzklausīt, uzmundrināt, uzjautrināt utt.), tā praktizējot kādu no saviem tikumiem.”